Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 90

8. § A Szolgálati Szabályzat 98. pontjának első, ötödik, hatodik, hetedik és tizenharmadik francia bekezdése helyébe a következő rendelkezések lépnek: „— irányítsa a parancsnoksági szervek munkáját, dolgozza ki a dandár (ezred) készenléttel és mozgósítással kapcsolatos terveit, és gondoskodjon azok naprakészségéről; szervezze meg a dandár (ezred) személyi állományának megbízható riasztását; — szervezze meg a dandár- (ezred-) parancsnokság, a zászlóalj-parancsnokságok, a vezetőbiztosító és kiszolgáló, a felderítő alegységek kiképzését, tartson foglalkozásokat a dandár- (ezred-) parancsnokság főtisztjei és tisztjei számára és határozzon meg feladatokat a zászlóalj-parancsokságok harckiképzésére vonatkozóan; — gondoskodjék a parancsnok elhatározásához szükséges adatok beszerzéséről, a parancsnoki elhatározások formába öntéséről és az alárendeltekhez történő eljuttatásáról, hangolja össze a dandár (ezred) szintű feladatok végrehajtását; — szervezze meg a dandár (ezred) mozgósítását, a sorkatonák állományváltását és a tartalékos hadkötelesek bevonulását, leszerelését; — a parancsnokhelyettes, valamint a parancsnoksági szervek főnökei bevonásával állítsa össze, majd hagyassa jóvá a dandár (ezred) szintű munka- és ellenőrzési terveket, gondoskodjon azok végrehajtásáról, a szakellenőrzések összehangolásáról, valamint a tapasztalatok felhasználásáról és a visszaellenőrzésekről. Ellátja a titokvédelmi felügyelői feladatokat.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes